Legend of Ankelomiatku. 63 



keia haohao o lakou i keia mau hana maalea a Aukelenuiaiku, ninau aku la lakoii: 

 "O kou mau akua iho la no ia?" "Ae, o ko'u mau akua no ia mai ko'u mau kupuna 

 mai, a ko'u mau makua, a loaa mai au." A lohe lakou i keia mau oleic a Aukelenui- 

 aiku, kena mai la: "E hana hou mai ana oe?" I aku o Aukelenuiaiku: "He kaao 

 auanei o hoi liou aku, hookahi no kaumaha ana o ke 'kua o ka pono, no ka mea, o 

 ka'u wale no ia e pan nei i ke 'kua : 



"Make ke kanaka, kau i luna o ka lele, 

 Make ka puaa, kau i luna o ka lele, 

 Make ka ilio, ka moa, kau i luna o ka lele, 

 Ka tnaia, ka awa, kau i luna o ka lele, 

 Ka niu, ka ia ula, kau i luna o ka lele. 



keia mau mea a pan loa, he kau wale no i luna o ka lele na ke 'kua, aole au i ike 

 i ka pomaikai a ke 'kua ia'u, ina paha he hanai i kekahi kanaka, ina ua ola na iwi." 



Ma keia mau olelo maalea a Aukelenuiaiku, ua loaa mai ia ia ka pomaikai a 

 me ka pono, a ua pakele oia i ka make a Namakaokahai. 



1 ka lohe ana o ua poe kaikunane nei o Namakaokahai i keia mau olelo maalea 

 a Aukelenuiaiku, olelo mai la lakou: "I keia la e ike ai oe i ka pono a ke 'kua,. a e 

 uku ia ai kau malama ana, a e hoi ai kou mau lilo a pau loa." 



MOKUNA VII. 



Ka lilo ana o Aukelenuiaiku i Kane na Namakaokahai. 



Alaila, olelo mai la na kaikunane o Namakaokahai ia Aukelenuiaiku: "E! 

 auhea oe, e hoolohe mai oe i keia mau olelo. I kahea mai ko wahine ia oe e hele aku 

 oe ma laila, mai hele oe, o make oe ; i kahea mai e hele aku oe a ma ka puka, mai 

 hele no oe, o make oe; i kahea mai e pii aku oe i luna o ka huamoena, mai pii oe, o 

 make no oe. Nolaila, e hele no oe a ma ka puka noho, nana auanei ia e kahea mai ia 

 oe, a o ko hiki ole aku, alaila, hele mai a loaa oe ma ka puka. Ina i olelo mai ko 

 wahine ia oe, e moe olua, mai ae aku oe, o make oe, aka, e pii ae nae oe a luna o ka 

 umauma, noho iho oe, alaila, kani iho ko uhu, a i ninau keia ia oe no keia kani uhu 

 au, hai aku oe, he ono i ka ai. A ina keia i olelo mai ia oe, e hoi mai ianei e ai ai, 

 alaila, pono, no ka mea, o ko wahine he 'kua, aohe kanaka." Ma keia mau olelo a na 

 kaikunane o Namakaokahai, he mea oluolu loa ia ia Aukelenuiaiku. Ma keia mau 

 mea a pau, ua hooko ia ka olelo a Aukelenuiaiku i kaumaha ai i na akua a ua kokua 

 ia mai oia. Noho iho la Aukelenuiaiku me Namakaokahai, he kane a he wahine. 



